Diari Oficial de la Generalitat Valenciana


Sumari del DOGV 7965, del 25-01-2017 (2017/438)

RESOLUCIÓ de 16 de desembre de 2016, de la Conselleria de Sanitat Universal i Salut Pública, per la qual es convoquen dues beques per a la realització de pràctiques professionals en matèria d'investigació i innovació sanitària en la Subdirecció General d'Investigació i Innovació en Salut de la Direcció General d'Investigació, Innovació, Tecnologia i Qualitat.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7965

Data del DOGV
:   25-01-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/438


Data del document
:   16-12-2016

Organisme emissor
:   Conselleria de Sanitat Universal i Salut Pública

Tipus de document
:   Resolució

Anàlisi jurídica

 Descriptors 

:   * Conselleria de Sanitat Universal i Salut Pública
    * ajuda pública

RESOLUCIÓ de 16 de desembre de 2016, de la Conselleria de Sanitat Universal i Salut Pública, per la qual es convoquen dues beques per a la realització de pràctiques professionals en matèria d'investigació i innovació sanitària en la Subdirecció General d'Investigació i Innovació en Salut de la Direcció General d'Investigació, Innovació, Tecnologia i Qualitat. [2017/438]  
L'Ordre 7/2016, de 31 d'agost, de la Conselleria de Sanitat Universal i Salut Pública (DOCV 7866, 06.09.2016), per la qual van ser aprovades les bases reguladores de concessió de beques per a la realització de pràctiques professionals en la Direcció General d'Investigació, Innovació, Tecnologia i Qualitat, establia en l'article 2 que la convocatòria de les subvencions es realitzarà mitjançant una resolució de la persona titular de la Conselleria amb competències en matèria de sanitat.  
  
Les àrees en què es desenvoluparen les pràctiques professionals regulades per l'esmentada orde són, entre altres, les àrees d'investigació i innovació, competències que corresponen a la Subdirecció General d'Investigació i Innovació en Salut.  
Les subvencions convocades mitjançant aquesta ordre, i de conformitat amb allò que s'ha assenyalat en el Decret 147/2007, de 7 de setembre, no necessiten notificació a la Comissió Europea, ja que no compleixen els requisits de l'article 107 del Tractat de Funcionament de la Unió Europea, perquè no comporten un avantatge econòmic, ja que els beneficiaris d'aquesta no exerceixen activitats econòmiques en què puguen oferir béns o serveis en el mercat, i no s'hi dóna lloc a falsejament de la competència.  
Aquestes beques es tramiten pel procediment anticipat, per la qual cosa la seua concessió, d'acord amb l'Ordre de 26 de setembre de 1994, de la Conselleria d'Economia i Hisenda, estarà condicionada a l'existència de crèdit adequat i suficient en el pressupost de l'exercici 2017.  
Per tant, i en virtut de les facultats que em confereix el Decret 156/2015, de 18 de setembre, del Consell, pel qual s'aprova el Reglament orgànic i funcional de la Conselleria de Sanitat Universal i Salut Pública, i de conformitat amb el que estableixen els articles 160.4.b i 166 de la Llei 1/2015, de 6 de febrer, d'Hisenda Pública, del sector públic instrumental i de subvencions, i segons el que estableix el Decret 132/2009, de 4 de setembre, del Consell, pel qual es regula la concessió de beques, resolc:  
  
Primer. Objecte i àmbit d'aplicació  
1. Constitueix l'objecte de la present resolució convocar, mitjançant procediment de concurrència competitiva, dues beques per a realitzar pràctiques professionals en matèria d'investigació sanitària i innovació en salut en la Subdirecció General d'Investigació i Innovació en Salut de la Direcció General d'Investigació, Innovació, Tecnologia i Qualitat.  
  
2. La convocatòria s'ajustarà a les bases reguladores aprovades en l'Ordre 7/2016, de 31 d'agost, de la Conselleria de Sanitat Universal i Salut Pública, per la qual s'aproven les bases reguladores de concessió de beques per a la realització de pràctiques professionals en la Direcció General d'Investigació, Innovació, Tecnologia i Qualitat.  
  
Segon. Nombre de beques i condicions de la concessió de les beques  
1. Aquesta convocatòria inclou un total de dues beques amb les següents característiques: a) Una beca per a la realització de pràctiques professionals en matèria de foment i gestió de la investigació sanitària, destinada a professionals amb titulacions oficials universitàries en Biologia, Bioquímica, Ciències Biomèdiques, Biotecnologia o Enginyeria Biomèdica; b) una beca per a la realització de pràctiques professionals en matèria d'innovació en salut, destinada a professionals amb titulacions universitàries en Enginyeria Biomèdica, Enginyeria Informàtica, Enginyeria Industrial, Enginyeria en Telecomunicacions, Matemàtiques o Informació i Documentació.  
2. El procediment de concessió d'aquestes beques es tramitarà en règim de concurrència competitiva.  
3. Per a obtenir la condició de persona beneficiària de la beca hauran de complir-se, al terme de presentació de sol·licituds de la present convocatòria, els requisits que determina l'article 4 de l'Ordre 7/2016, de 31 d'agost, de la Conselleria de Sanitat Universal i Salut Pública, inclòs l'apartat g, relatiu a posseir coneixements acreditables d'anglés equivalents al nivell B2 segons el Marc Comú Europeu de Referència per a les Llengües, atés que es tracta de beques per a les àrees d'investigació i innovació.  
4. Les pràctiques es realitzaran en els serveis centrals de la Conselleria de Sanitat Universal i Salut Pública, a València, sense perjudici que puguen realitzar-se rotacions o visites d'aprenentatge en els centres d'I+D+R biomèdica adscrits a la Conselleria de Sanitat Universal i Salut Pública.  
5. L'activitat pràctica a desenvolupar consistirà en activitats relacionades amb la gestió de la I+D+R dins de l'àrea d'investigació sanitària i innovació en salut respectivament, en l'àmbit d'actuació de la Subdirecció General d'Investigació i Innovació en Salut.  
  
Tercer. Finançament i dotació econòmica  
1. Les beques que contempla aquesta convocatòria es desenvoluparan a partir de l'any 2017 i la seua concessió estarà condicionada a l'existència de crèdit adequat i suficient en els pressupostos de la Generalitat de l'anualitat corresponent.  
2. S'atorgaran fins a un total de dues beques per un import global màxim de vint-i-quatre mil euros (24.000,00 ?), que es finançaran amb càrrec a l'aplicació pressupostària 35.09.97.1078.508.39 capítol 4, codi de línia comptable S451000, dels pressupostos de la Generalitat segons el següent desglossament inicial:  
  
2017 2018 Total  
18.000,00 - 6.000,00 - 24.000,00 -  
  
  
En el cas de pròrroga de les beques quan es donen les circumstàncies previstes en el punt quart, aquestes es finançaran amb càrrec a la línia comptable equivalent del pressupost de despeses de la Conselleria de Sanitat Universal i Salut Pública de l'exercici corresponent.  
3. De conformitat amb l'article 17.1 i la disposició final segona del Decret 132/2009, de 4 de setembre, del Consell, pel qual es regula la concessió de beques i en la Resolució d'1 de novembre de 2009, del vicepresident segon del Consell i conseller d'Economia, Hisenda i Ocupació, per la qual s'estableix la quantitat inicial de percepció per a les beques sotmeses a l'àmbit d'aplicació del referit decret, cada una de les beques que es concedisca en el marc d'aquesta convocatòria estarà dotada amb mil euros (1.000,00 ?) bruts mensuals. Sobre aquest import haurà de practicar-se la retenció corresponent a compte de l'Impost sobre la Renda de les Persones Físiques, i també la corresponent cotització a la Seguretat Social en els termes establits en el Reial decret 1493/2011, de 24 d'octubre, i les altres que, si és el cas, puguen correspondre.  
4. De conformitat amb el Reial decret 1493/2011, de 24 d'octubre, la quota empresa de la Seguretat Social dels adjudicataris de la present convocatòria es finançarà amb càrrec a la mateixa aplicació i codi de línia esmentats en el punt 2 d'aquest apartat, pels imports que s'establisquen en la normativa vigent en la matèria.  
5. Amb la finalitat de maximitzar el període de formació de les persones beneficiàries, en el cas que l'inici de les beques siga posterior a la data indicada en el punt quart, podran reajustar-se els imports prevists en els pressuposts corresponents, sempre que existisca crèdit adequat i suficient.  
  
Quart. Duració de les beques  
1. El període de duració de les beques començarà el dia que s'indique en la resolució de concessió de la present convocatòria, i tindrà una duració de fins a dotze mesos, comptat des del dia indicat en aquesta. La data de començament de les beques, en cap cas podrà ser anterior a l'1 d'abril de 2017.  
2. Sense perjudici del que estableix el paràgraf precedent, la duració de les beques podrà prorrogar-se, mitjançant una resolució expressa, fins a un període màxim de dotze mesos addicionals, sempre que existisca crèdit adequat i suficient en els pressupostos de la Generalitat per als exercicis a què afecte la pròrroga i que l'exercici de l'activitat que s'estiga efectuant així ho requerisca o aconselle.  
  
Cinqué. Termini i forma de la sol·licitud  
1. El termini per a la presentació de les sol·licituds serà de 15 dies naturals a comptar des de l'endemà de la publicació de la present resolució de convocatòria en el Diari Oficial de la Generalitat Valenciana.  
2. La forma de presentació de les sol·licituds i documentació acreditativa dels mèrits que ha d'acompanyar-se, es realitzarà i ajustarà a allò que s'ha determinat en els articles 7 i 8 de l'Ordre 7/2016, de 31 d'agost, de la Conselleria de Sanitat Universal i Salut Pública, açò és, per via electrònica, tal com es descriu en aquests articles.  
  
Sisé. Dades de caràcter personal  
1. Les dades personals dels sol·licitants, arreplegades en el transcurs del procediment, seran incloses en el fitxer de dades de caràcter personal anomenat beques de pràctiques professionals de la Generalitat, creat per l'Ordre 3/2011, de 8 de novembre, de la Conselleria d'Hisenda i Administració Pública, en els termes i condicions que s'arrepleguen en la Llei orgànica 15/1999, de 13 de desembre, de protecció de dades de caràcter personal i en el Reial decret 1720/2007, de 21 de desembre, pel qual s'aprova el Reglament de desplegament de la referida llei orgànica.  
  
2. Els titulars de les dades personals continguts en el fitxer automatitzat referenciat poden exercitar els seus drets d'accés, rectificació i cancel·lació de dades davant de la Direcció General de Tecnologies de la Informació i les Comunicacions.  
  
Seté. Criteris de valoració de les sol·licituds  
Les sol·licituds presentades es valoraran d'acord amb els criteris establits en l'article 5 de l'Ordre 7/2016, de 31 d'agost, de la Conselleria de Sanitat Universal i Salut Pública. Una vegada valorats els primers quatre apartats del barem, per a cadascuna de les beques, es convocarà a la fase d'entrevista a les deu persones que hagen obtingut les millors puntuacions en la suma d'aquests apartats.  
  
Huité. Comissió avaluadora  
De conformitat amb l'article 10 de l'Ordre 7/2016, de 31 d'agost de la Conselleria de Sanitat Universal i Salut Pública, es crearà una comissió avaluadora per a cada una de les beques, amb la composició següent:  
  
- Beca en matèria d'investigació sanitària.  
a) María Rosa Díaz Mondéjar, cap del Servei d'Investigació Sanitària, o persona en qui delegue, que actuarà com a presidenta.  
b) María Gracia García-Baquero Urbiola, cap del Servei d'Innovació en Salut i Avaluació de Tecnologies.  
c) Manuel Regaña Valero, tècnic de la Subdirecció General d'Investigació i Innovació en Salut.  
d) Araceli Encabo Balbín, tècnic del Servei d'Investigació Sanitària,  
  
e) Susana Lluesma Carsí, tècnic del Servei d'Investigació Sanitària, que actuarà com a secretària.  
- Beca en matèria d'innovació en salut:  
a) María Gracia García-Baquero Urbiola, cap del Servei d'Innovació en Salut i Avaluació de Tecnologies, o persona en qui delegue, que actuarà com a presidenta.  
b) María Rosa Díaz Mondéjar, cap del Servei d'Investigació Sanitària  
c) Manuel Regaña Valero, tècnic de la Subdirecció d'Investigació i Innovació en Salut.  
d) Susana Lluesma Carsí, tècnic del Servei d'Investigació Sanitària.  
  
e) Araceli Encabo Balbín, tècnic del Servei d'Investigació Sanitària, que actuarà com a secretària.  
  
Nové. Mitjans de publicació dels distints tràmits  
D'acord amb l'article 11 de l'Ordre 7/2016, de 31 d'agost, de la Conselleria de Sanitat Universal i Salut Pública, les publicacions de relacions i llistes que determina el procés de selecció s'efectuaran en la seu electrònica o portal institucional de la Generalitat en internet, www.gva.es, i també en la pàgina web de la conselleria amb competències en matèria de sanitat i salut, www.san.gva.es.  
  
Desé. Resolució, termini de resolució i notificació  
1. Segons el que estableix l'article 12 de l'Ordre 7/2016, de 31 d'agost, de la Conselleria de Sanitat Universal i Salut Pública, es delega en la persona titular de l'òrgan instructor del procediment per a dictar la resolució de concessió de les beques, havent d'indicar aquest punt en la resolució.  
2. El termini màxim per a dictar i publicar les resolucions serà de tres mesos, a comptar de la data de publicació de la convocatòria, sense perjudici que puga ampliar-se en els termes que estableix l'article 23 de la Llei 39/2015, d'1 d'octubre, del procediment administratiu comú de les administracions públiques.  
3. La resolució de concessió es publicarà en el Diari Oficial de la Generalitat Valenciana, amb expressió de les bases, convocatòria, programa i crèdit pressupostari a què s'imputen les beques atorgades, relació de les persones beneficiàries, quantitats concedides i la finalitat d'aquestes; tot això en virtut dels articles 18 i 20 de la Llei 38/2003, general de subvencions. La publicació de l'esmentada resolució produirà els efectes de notificació a les persones interessades, d'acord amb el que disposen els articles 43 i 45 de la Llei 39/2015, d'1 d'octubre, del procediment administratiu comú de les administracions públiques, i s'inserirà la informació corresponent en la seu electrònica o portal institucional de la Generalitat en internet, https://sede.gva.es, i també en la pàgina web de la conselleria amb competències en matèria de sanitat i salut, www.san.gva.es.  
  
Onzé. Recursos  
D'acord amb el que disposa l'article 13 de l'Ordre 7/2016, de 31 d'agost, de la Conselleria de Sanitat Universal i Salut Pública, la resolució de concessió de la beca posarà fi a la via administrativa. Contra aquesta es podrà interposar el recurs potestatiu de reposició davant de l'òrgan que la va dictar en el termini d'un mes a comptar des de l'endemà de la seua publicació, o bé directament, el recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos a comptar des de l'endemà de la publicació de la resolució, de conformitat amb el que disposa l'article 46 de la Llei 29/1998, de 13 de juliol, reguladora de la jurisdicció contenciosa administrativa.  
  
Dotzé. Pagament i justificació de les beques  
Als efectes del pagament i justificació de les beques caldrà ajustar-se al que estableixen els articles 22 i 23 de l'Ordre 7/2016, de 31 d'agost, de la Conselleria de Sanitat Universal i Salut Pública.  
  
Tretzé. Entrada en vigor  
La present resolució entrarà en vigor l'endemà de la seua publicació en el Diari Oficial de la Generalitat Valenciana.  
  
Catorzé. Recursos  
Contra aquesta resolució, que posa fi a via administrativa, es podrà interposar un recurs contenciós administratiu, d'acord amb el que estableix l'article 46 de la Llei 29/1998, de 13 de juliol, reguladora de la jurisdicció contenciosa administrativa, dins del termini de dos mesos a comptar des de l'endemà de la seua publicació, davant de la Sala Contenciosa Administrativa del Tribunal Superior de Justícia de la Comunitat Valenciana. També podrà interposar-se potestativament el recurs de reposició davant de la consellera de Sanitat Universal i Salut Pública en el termini d'un mes a comptar de l'esmentada data, tot això d'acord amb el que disposen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques.  
  
  
València, 16 de desembre de 2016.- La consellera de Sanitat Universal i Salut Pública: Carmen Montón Giménez.